**Elnyert pályázat esetén a teendők**

Határidőig be kell nyújtani:

* + Hiánytalanul kitöltött táblázatot (lásd melléklet!), melyben a vonatkozó szemeszter/szemeszterek alatt a Semmelweis Egyetem Fogorvostudományi Karán teljesítendő tantárgy követelmények és a fogadó egyetemen felvenni szándékozott tantárgyak megnevezése, kódja, előadás és gyakorlat tartalma és creditje is szerepel.
	+ Az adott félévnek a fogadó egyetemen érvényes curriculumát.
	+ A fogadó egyetem nyilatkozatát arról, hogy a pályázó hallgató az ottani gyakorlatokon beteget kezelhet. Kezelési lehetőség nélkül a féléve később itthon elfogadhatatlan!

**Megfontolandó körülmények**

* A várhatóan megszerezhető összes credit (az itthon előírt 50 %-a + 1 credit) elég-e ahhoz, hogy ne kerüljön a pályázó átsorolásra, és ezzel állami finanszírozottból költségtérítéses kategóriába.
* Törekedni kell arra, hogy ne veszítsen félévet!
* Érdemes meggondolni, hogy a kötelezően választható tantárgyak felvétele mikorra tervezhető!

A pályázati anyag csak a **határidőig** és csak **személyesen** nyújtható be. A befogadás feltétele, hogy a benyújtás az **előírt formában** történjen, a felsorolt összes dokumentum hiánytalan meglétével, és maradéktalanul kitöltött formában. Tehát **csak komplett anyag** fogadható be! Bármilyen hiányosság esetén, a pályázati anyagot vissza kell adni a pályázónak, hogy a beadási határidőn belüli kiegészítve legyen esély a sikeres beadásra.

**Határidők**

* Credit igazolás: a Dékáni Hivatalban kérvényezhető. Az elvégzett tanulmányok ellenőrzése és az igazoló okmány (credit igazolás) kiállításának átfutási ideje három hét.

**Folyamat**

* Tanulmányi szerződést (Learning Agreement) kell kötni
* Küldő és fogadó intézmény által aláírt tanulmányi szerződést (Learning Agreement) az Oktatási, Kredit- és Kreditátviteli Bizottság-hoz küldjük, mely határoz a tantárgyak befogadhatóságról, elismeréséről.
* Erasmus Iroda igazolást állít ki, hogy pályázó ösztöndíjat nyert, és az Erasmus program keretében 2011/2012 tanévben …… ország …..város, …..egyetemén folytatja a képzést.
* Hallgatói kérvény a Tanulmányi és Vizsga Bizottsághoz, melyben a hallgató kifejti, hogy mettől meddig, hol szeretné folytatni a tanulmányait. Kéri, hogy külföldi tanulmányait a SE Rektora által aláírt nemzetközi egyezmény (Erasmus University Charter) értelmében az itthonival egyenrangúnak tekintsék, és a curriculum részeként elfogadják, az itthoni vizsgázás lehetőségét biztosítsák, a tanulmányok megszakítás nélküli folytatását engedélyezzék.
* A tanulmányi szerződés, az Erasmus Iroda igazolása és a hallgatói kérvény a fenti bizottságokhoz elbírálására kerül.

**A külföldön eltöltött félév utáni teendők, határidők**

Az Erasmus Irodán **haladéktalanul** le kell adni

* az összes érdekelt által aláírt és lepecsételt tanulmányi szerződést (Learning Agreement)
* végbizonyítványt (Transcript of Records)
* kinntartózkodási igazolást (Certificate of Attendance)

**Ennek hiányában** az Erasmus Iroda nem igazolja a kinn töltött tanulmányokat, **ezért nem lehet beiratkozni** a következő félévre.